Babelscape/SREDFM huggingface dataset:
Παναγιώτης Ζωΐδης

Ο Παναγιώτης Ζωΐδης (Αθήνα 1934 - Βύρωνας, Αθήνα 21 Ιανουαρίου 2012), ήταν Έλληνας πρωταθλητής της επιτραπέζιας αντισφαίρισης. Ήταν αθλητής του Α.Ο. Παγκρατίου.

Ξεκίνησε την επιτραπέζια αντισφαίριση το 1959 και αγωνιζόταν έως το 1974. Στο Πανελλήνιο Πρωτάθλημα Επιτραπέζιας Αντισφαίρισης στο απλό ήταν φιναλίστ το 1967 και το 1968 χάνοντας και τους δύο τελικούς από τον Χρήστο Χριστοδουλάτο, ήταν τρίτος το 1964, το 1969. Στο διπλό ήταν νικητής το 1968 με συμπαίκτη τον Σπήλιο Γιαννακόπουλο, ήταν τρίτος το 1962 και το 1963. Στο μεικτό ήταν τρίτος το 1963, και το 1966 με συμπαίκτρια την Αιμιλία Σκριβάνου και στις δύο περιπτώσεις. Πρωταθλητής Ελλάδος στο Διασυλλογικό πρωτάθλημα Ελλάδας με τον Α.Ο. Παγκρατίου το 1963.

Νικητής στο Κύπελο Μαντζάρογλου το 1965 και το 1967, νικητής στο τουρνουά της Θεσσαλονίκης το 1966 στο διπλό.

Έχει συμμετάσχει με την εθνική Ελλάδος σε Παγκόσμια και Ευρωπαϊκά πρωταθλήματα για μία δεκαετία περίπου.
Βάτσλαβ Χόλλαρ

Ο Βάτσλαβ Χόλλαρ ή Βενσέσλαος Χόλλαρ (τσέχικα: "Václav Hollar", λατινικά: "Wenceslaus Hollar", γερμανικά: "Wenzel Hollar," 13 Ιουλίου 1607, – 25 Μαρτίου 1677), ήταν Τσέχος χαράκτης με καταγωγή από την Πράγα του οποίου το κύριο μέρος της σταδιοδρομίας διαδραματίστηκε στο Λονδίνο. Υπήρξε ιδιαίτερα δημοφιλής κατά την εποχή του, και ιδιαίτερα παραγωγικός καθώς του αποδίδονται συνολικά 400 πίνακες και 3.000 χαρακτικά με παραστάσεις τοπίων, προσωπογραφίες, καθώς και ενδυμασίες.
Βορειοατλαντικό Συμβούλιο

Το Βορειοατλαντικό Συμβούλιο είναι το κύριο όργανο λήψης πολιτικών αποφάσεων στο πλαίσιο του ΝΑΤΟ. Επιτηρεί την πολιτική και στρατιωτική διαδικασία που σχετίζεται με ζητήματα ασφαλείας που επηρεάζουν ολόκληρη τη Συμμαχία. Συγκεντρώνει εκπροσώπους κάθε χώρας-μέλους για να συζητήσει θέματα πολιτικής ή λειτουργίας που απαιτούν συλλογικές αποφάσεις, παρέχοντας ένα φόρουμ για ευρείες διαβουλεύσεις μεταξύ των μελών για όλα τα θέματα που αφορούν την ειρήνη και την ασφάλειά τους.
Καχετία

Η Καχετία ή αλλιώς Καχέτη (γεωργιανά: კახეთი) είναι μια περιφέρεια (Γεωργιανά: μχάρε) που σχηματίστηκε στη δεκαετία του 1990 στην ανατολική Γεωργία από την ιστορική επαρχία της Καχετίας και τη μικρή ορεινή επαρχία Τουσέτι. Το Τελαβί είναι η περιφερειακή πρωτεύουσα. Η περιοχή περιλαμβάνει οκτώ διοικητικές επαρχίας: Τελαβί, Γκουρτζάανι, Κβαρέλι, Σαγκαρέτζο, Ντεντοπλιστσκάρο, Σιγκνάγκι, Λαγκοντέχι και Αχμέτα. Η Καχετία συνορεύει με την Ρωσική Ομοσπονδία στα βορειοανατολικά, με το Αζερμπαϊτζάν προς τα νοτιοανατολικά, και τις περιφέρειας της Γεωργίας Μτσχέτα-Μτιανέτι και Κβέμο Κάρτλι στα δυτικά.

Το Γεωργιανό μοναστηριακό συγκρότημα Δαβίδ Γκαρέτζα βρίσκεται εν μέρει σε αυτήν την επαρχία και υπόκειται σε συνοριακή διαμάχη μεταξύ των αρχών της Γεωργίας και του Αζερμπαϊτζάν.
Αυτοκρατορικός Ιαπωνικός Στρατός

Ο Αυτοκρατορικός Ιαπωνικός Στρατός (ιαπωνικά: 大日本帝國陸軍, "Dai-Nippon Teikoku Rikugun", «Στρατός της Ευρύτερης Ιαπωνικής Αυτοκρατορίας») ήταν ο επίσημος χερσαίος κλάδος των ενόπλων δυνάμεων της Αυτοκρατορίας της Ιαπωνίας από το 1868 έως το 1945. Ελεγχόταν από το Γενικό Επιτελείο του Αυτοκρατορικού Ιαπωνικού Στρατού και το Υπουργείο Πολέμου, τα οποία αμφότερα ήταν υφιστάμενα στον Αυτοκράτορα της Ιαπωνίας ως ανώτατο διοικητή του στρατού και του ναυτικού. Αργότερα η Γενική Επιθεώρηση Αεροπορίας έγινε η τρίτη διεύθυνση επίβλεψης του στρατού. Κατά την διάρκεια πολέμων ή έκτακτης ανάγκης, οι κατ' όνομα διοικητικές λειτουργίες του αυτοκράτορα συγκεντρωνόταν στο Αυτοκρατορικό Γενικό Αρχηγείο, ένα ad-hoc σώμα που αποτελούνταν από τον επικεφαλής και τον αναπληρωτή του στο Γενικό Επιτελείο Στρατού, τον Υπουργό Πολέμου, και τον επικεφαλής μαζί με τον αναπληρωτή του στο Γενικό Επιτελείο Ναυτικού, τον Γενικό Επιθεωρητή Αεροπορίας και τον Γενικό Επιθεωρητή Στρατιωτικής Κατάρτισης.
Insomnium

Οι Insomnium είναι ένα μελωδικό death metal συγκρότημα από το Joensuu της Φινλανδίας. Ο ήχος και η θεματολογία των στίχων της μουσικής τους απεικονίζουν το σκοτάδι, τη θλίψη, την απώλεια, τον πόνο και τη φύση. Αν και είναι κατά κύριο λόγο ένα μελωδικό death metal συγκρότημα, τα κομμάτια τους θα μπορούσε να θεωρηθεί ότι θυμίζουν κάπως τα είδη των doom metal και progressive metal.
Καρλ Χάινριχ Γκράουν

Ο Καρλ Χάινριχ Γκράουν (Carl Heinrich Graun, Βάρενμπρικ 7 Μαΐου 1704 – Βερολίνο 8 Αυγούστου 1759) ήταν Γερμανός συνθέτης και τραγουδιστής του 18ου αιώνα. Θεωρείται από τους σημαντικότερους Γερμανούς συνθέτες ιταλικής όπερας της εποχής του.
Ακυβέρνητες πολιτείες

Ακυβέρνητες πολιτείες είναι ο τίτλος της μυθιστορηματικής τριλογίας του Έλληνα λογοτέχνη Στρατή Τσίρκα, που εκδόθηκε στις αρχές της δεκαετίας του 1960 από τις εκδόσεις «Κέδρος» και αποτελείται από τα βιβλία: «Η λέσχη», 1961 - «Αριάγνη», 1962 και «Νυχτερίδα», 1965. 

Ο Τσίρκας εμπνεύστηκε τον τίτλο της τριλογίας από το ποίημα του Γιώργου Σεφέρη, «Ο Στρατής ο θαλασσινός στη Νεκρά Θάλασσα», και συγκεκριμένα από τον στίχο «Ιερουσαλήμ, ακυβέρνητη πολιτεία/ Ιερουσαλήμ, πολιτεία της προσφυγιάς». 

Η τριλογία πραγματεύεται την περίοδο του αντιφασιστικού αγώνα της Ελλάδας στην Μέση Ανατολή, από το 1942 έως το 1944, με αποκορύφωμα την εξέγερση του Ελληνικού στρατού τον Απρίλιο του 1944. 
«...Ο Τσίρκας θεωρούσε ολόκληρη την τριλογία ως μια προσπάθεια δικαίωσης του κινήματος του Απρίλη του 1944, κατά το οποίο ο ελληνικός στρατός στη Μέση Ανατολή ξεσηκώθηκε ενάντια στην προσπάθεια διάλυσης και ολικής υποταγής του από τα μεταξικά στοιχεία και την αγγλική διοίκηση...» και διαδραματίζεται στις τρεις σημαντικότερες πόλεις του αγώνα εναντίον των Γερμανών, δηλ. στην Ιερουσαλήμ («Η λέσχη»), το Κάιρο («Αριάγνη») και την Αλεξάνδρεια («Νυχτερίδα»).

Το 1998 κυκλοφόρησαν από τις εκδόσεις «Κέδρος» ,«Τα Ημερολόγια της τριλογίας - Ακυβέρνητες πολιτείες», (88σελ.). () Το βιβλίο περιλαμβάνει τις καταγραφές του Τσίρκα στο ημερολόγιό του κατά την περίοδο της συγγραφής του έργου.
"«...Με τις «Ακυβέρνητες πολιτείες», και κυρίως με τη «Νυχτερίδα» ως τελευταίο σκέλος της τριλογίας, ο ελληνικός πεζός λόγος αποκτά ένα κορυφαίο επίτευγμα στη χορεία της πολυπρόσωπης, πολυεπίπεδης, πολυφωνικής, πανοραμικής σύνθεσης, ένα μυθιστόρημα-ποταμό. Αν στη Λέσχη ανήκει ο τίτλος τιμής του καινοτόμου, πειραματικού-εισηγητικού μυθιστορήματος μέσα στο συνεχές της πεζογραφικής παράδοσης, στη Νυχτερίδα ανήκει ο τίτλος της πρώτης σημαντικής πολυσχιδέστατης μυθιστορηματικής σύνθεσης.»"
Γιάννης Σπάρτακος

Ο Γιάννης Σπάρτακος ήταν Έλληνας συνθέτης και πιανίστας της ελαφράς μουσικής και της τζαζ. Το πραγματικό όνομά του ήταν Σπάρτακος-Ιωάννης Αναστασίου. Λέγεται ότι καθιέρωσε το καλλιτεχνικό "Γιάννης Σπάρτακος" για χάρη της συζύγου του. Σύμφωνα με τον Χρήστο Χαιρόπουλο, ο Γιάννης Σπάρτακος, με την εμφάνισή του στην ελληνική μουσική σκηνή, άλλαξε τη μορφή του ελληνικού τραγουδιού, υποτάσσοντας το ρυθμό, που μέχρι τότε κυριαρχούσε, στη μελωδία.
Ευρωπαϊκός δεντροβάτραχος

Ο Ευρωπαϊκός δεντροβάτραχος, "Hyla arborea" (Linnaeus, 1758) είναι ένα είδος μικρού βατράχου της "Οικογενεια" Hylidae, που απαντάται στην Ευρώπη. Βάσει πρόσφατων γενετικών μελετών ένας αριθμός "taxa," που προηγουμένως αποτελούσαν υποείδη του "H. arborea", πλέον αναγνωρίζονται ως είδη.
Smile TV

Το Smile TV είναι ελληνικός ιδιωτικός τηλεοπτικός σταθμός περιφερειακής εμβέλειας. Η έδρα του σταθμού είναι στην περιοχή της Ριζούπολης, εντός της Αθήνας. Εκπέμπει επίγεια ψηφιακά από 13 κέντρα εκπομπής τα οποία καλύπτουν την Περιφερειακή Ζώνη 9 (Αττική, Αργοσαρωνικός, Νότια Εύβοια), μέσω του επίγειου παρόχου της Digea και δορυφορικά, μέσω της συνδρομητικών παρόχων της WIND και της COSMOTE TV (θέση 507). Το πρόγραμμα του είναι παιδικό ενώ το βράδυ μετά τις 12.00 προβάλει τηλεπωλήσεις.
Ασιατικός δεντροβάτραχος

Ο Ασιατικός δεντροβάτραχος, "Hyla orientalis" Bedriaga, 1890 είναι ένα είδος μικρού βατράχου της οικογένειας Hylidae, που απαντάται στην Ευρώπη και την Ασία. Βάσει πρόσφατων γενετικών μελετών έγινε η αναγωγή του, καθώς προηγουμένως ήταν γνωστός ως υποείδος του Ευρωπαϊκού δεντροβάτραχου, "H. arborea".
Αλέσια Βεντούρα

Η Αλέσια Βεντούρα (ιταλικά: Alessia Ventura, 10 Απριλίου 1980, Τορίνο). είναι ιταλίδα παρουσιάστρια τηλεοπτικών εκπομπών, ηθοποιός και πρώην μοντέλο.

Το ντεμπούτο της στο χώρο της μόδας έγινε το 1994. Η πρώτη της τηλεοπτική εμφάνιση έγινε το 1996 παίρνοντας μέρος σε μια ψυχαγωγική εκπομπή του Canale 5.
Ιβάν Μίκολτσιτς

Ο Ιβάν Μίκολτσιτς είναι ένας από τους πιο γνωστούς αρχαιολόγους στη Βόρεια Μακεδονία. Εκτός της αρχαιολογικής του έρευνας στη Βόρεια Μακεδονία, έχει εκδώσει πολλά έργα στα οποία προσπαθεί να αποδείξει ότι οι Μακεδόνες δεν σχετίζονται με τους Έλληνες αλλά και παράλληλα να αποδείξει ότι οι σύγχρονοι κάτοικοι της Βόρειας Μακεδονίας ανήκουν στην ίδια εθνότητα με τους Αρχαίους Μακεδόνες.
Αρχαιολογικό Μουσείο Μαραθώνα

Το Αρχαιολογικό Μουσείο Μαραθώνα είναι ένα αρχαιολογικό μουσείο στον Μαραθώνα της Αττικής. Εγκαινιάστηκε το 1975. Αναπτύσσεται σε 5 αίθουσες και σε ένα στεγασμένο αίθριο.
Ρουτούλ

Οι Ρουτούλ (Ρουτούλ: Myhabyr; Ρωσικά: Рутулы, "Rutuly"), επίσης "Ρουτούλν", είναι εθνοτική ομάδα γηγενής του νότιου Νταγκεστάν και του βορειοανατολικού Αζερμπαϊτζάν που ομιλεί τη Γλώσσα Ρουτούλ.
Σωφράτικα

Τα Σωφράτικα (Αλβ. Sofratikë) είναι χωριό που βρίσκεται στην ιστορική περιοχή της Βορείου Ηπείρου, στον νομό Αργυροκάστρου στον δήμο Δρόπολης της νότιας Αλβανίας. Συγκεκριμένα βρίσκεται στο κέντρο των 11 χωριών της Κάτω Δρόπολης στους πρόποδες του όρους Πλατοβουνίου.
Νάμπι Τατζίμα

Η Νάμπι Τατζίμα (ιαπωνικά: 田島 ナビ, 4 Αυγούστου 1900-21 Απριλίου 2018) ήταν υπεραιωνόβια από την Ιαπωνία. Σε ηλικία 117 ετών ήταν (ως τον θάνατό της, τον Απρίλιο του 2018) ο γηραιότερος επιβεβαιωμένος εν ζωή άνθρωπος και ο τελευταίος εν ζωή άνθρωπος που γεννήθηκε τον 19ο αιώνα. Ήταν επίσης ο γηραιότερος επαληθευμένος άνθρωπος στην Ιαπωνία και την Ασία.
Κρητικός βάτραχος

Ο Κρητικός βάτραχος, "Pelophylax cretensis" (Beerli, Hotz, Tunner, Heppich & Uzzell, 1994) είναι είδος βατράχου της οικογένειας Ranidae. Ο Κρητικός βάτραχος είναι ενδημικό είδος της Ελλάδας, καθώς απαντάται μόνο στην Κρήτη. Ο πληθυσμός του Κρητικού βατράχου στην λίμνη Αγιάς έχει σχεδόν εκλείψει λόγω εισαγωγής του Αμερικανικού βουβαλοβάτραχου από τον άνθρωπο.
Τεντ Μπάντι

Ο Τεντ Μπάντι (Ted Bundy, πλήρες όνομα Theodore Robert Bundy, γεννημένος ως Theodore Robert Cowell, επίσης γνωστός ως Theodore Robert Nelson) Μπέρλινγκτον, Βερμόντ, ΗΠΑ, 24 Νοεμβρίου 1946 – Φλόριντα, 24 Ιανουαρίου 1989) ήταν Αμερικανός κατά συρροήν δολοφόνος, απαγωγέας, βιαστής, διαρρήκτης και νεκρόφιλος, ο οποίος κρίθηκε ένοχος για τη δολοφονία ενός σημαντικού αριθμού γυναικών κατά τη διάρκεια της δεκαετίας του 1970, μεταξύ των οποίων και μικρών κοριτσιών.

Ο Μπάντι συνελήφθη από τις Αμερικανικές Αρχές για πρώτη φορά το 1975 και σύντομα συγκέντρωσε τις υποψίες της Αστυνομίας για προγενέστερα ανεξιχνίαστα εγκλήματα, τα οποία όπως αποδείχθηκε, είχε διαπράξει ο ίδιος. Δραπέτευσε από τις φυλακές και συνέχισε την εγκληματική του δράση έως και το 1978, όταν πιάστηκε εκ νέου στη Φλόριντα. Καταδικάστηκε τρις εις θάνατον σε δυο διαφορετικές δίκες και εκτελέστηκε στην ηλεκτρική καρέκλα στις 24 Ιανουαρίου 1989.. Από τη βιογράφο Ann Rule περιγράφηκε ως «σαδιστικό άτομο που λάμβανε ευχαρίστηση από τον ανθρώπινο πόνο και τον έλεγχο, έως θανάτου, που ασκούσε πάνω στα θύματά του»
Χριστόφορος Τσορλίνης

Ο Χριστόφορος Τσορλίνης (14 Σεπτεμβρίου 1901 - 24 Ιανουαρίου 1987), του Βασιλείου, ήταν Έλληνας γιατρός και πολιτικός. Διετέλεσε βουλευτής Κιλκίς.
Κανάλια Μαγνησίας

μικρογραφία|Πάνω από το χωριό Κανάλια Μαγνησίας, εκεί που το Μαυροβούνι σμίγει με το Πήλιο.
Τα Κανάλια είναι χωριό της Περιφερειακής Ενότητας Μαγνησίας, στην Περιφέρεια Θεσσαλίας. Διοικητικά ανήκουν στην Κοινότητα Καναλίων, της Δημοτικής Ενότητας Κάρλας και υπάγονται στο Δήμο Ρήγα Φεραίου.
Αμερικανικός βουβαλοβάτραχος

Ο Αμερικανικός βουβαλοβάτραχος, "Lithobates catesbeianus" Shaw, 1802 είναι ένα είδος άνουρου αμφιβίου στην οικογένεια Ranidae, που απαντάται στο ανατολικό τμήμα της Βόρειας Αμερικής, ενώ έχει εισαχθεί σε πολυάριθμες περιοχές, εκτός της φυσικής του κατανομής, στη Βόρεια, Κεντρική και Νότια Αμερική, τη Δ. Ευρώπη και την Ασία. Σε μερικές περιοχές θεωρείται ως χωροκατακτητικό είδος. Ο κοασμός του θυμίζει το βρυχηθμό ταύρου, το οποίο δίνει στο ζώο την κοινή ονομασία του. Το λατινικό όνομα του είναι προς τιμήν του Βρετανού φυσιοδίφη Mark Catesby.
Σλαβόφωνοι Έλληνες Μακεδόνες

μικρογραφία|311x311εσ|Παραδοσιακή φορεσιά από την Άνω Ορεινή Σερρών (συλλογή ΠΛΙ, Ναύπλιο).

Οι Σλαβόφωνοι Έλληνες Μακεδόνες είναι μια δίγλωσση πληθυσμιακή ομάδα της ελληνικής Μακεδονίας που ομιλεί σλαβικές διαλέκτους. Υπάρχουν επίσης, ορισμένοι εντός Βόρειας Μακεδονίας και Βουλγαρίας που μιλούν μόνο σλαβικά. Στην Ελλάδα ανέρχονται γύρω στους 50.000 (σε αντιδιαστολή με έναν πληθυσμό της τάξης των περίπου 10.000 με σλαβομακεδονική εθνική συνείδηση).
Τσαρλς Φράνσις Ρίτσελ

Ο Τσαρλς Φράνσις Ρίτσελ (, 22 Δεκεμβρίου 1844 – 21 Ιανουαρίου 1911) ήταν Αμερικανός εφευρέτης ενός επιτυχημένου μοντέλου πηδαλιουχούμενου αερόπλοιου, του καθρέφτη στρέβλωσης, ενός μηχανικού παιχνιδιού κουμπαρά, και ήταν κάτοχος πάνω από 150 κατοχυρωμένων με διπλώματα ευρεσιτεχνίας εφευρέσεων.
Βοντοβράτι

Το Βοντοβράτι () είναι χωριό του Δήμου Γράντσκο στo κεντρικό τμήμα της Βόρειας Μακεδονίας.
Μπερναρντίνο Λουίνι

«Η προσκύνηση των Μάγων» (1520-1525), τοιχογραφία του Λουίνι που αποκολλήθηκε και φυλάσσεται στο [[Λούβρο]].
«Προσωπογραφία Κυρίας» (1515), [[Εθνική Πινακοθήκη της Ουάσινγκτον]]
Ο Μπερναρντίνο Λουίνι ("Bernardino Luini", περ. 1480/82 – Ιούνιος 1532) ήταν Ιταλός ζωγράφος. Λέγεται ότι, όπως και ο Τζοβάννι Αντόνιο Μπολτράφφιο, είχε συνεργασθεί απευθείας με τον Λεονάρντο ντα Βίντσι, και αρκετά έργα του αποδόθηκαν στον Λεονάρντο. Ωστόσο πολλά έργα του Λουίνι παραπέμπουν στη φλαμανδική ζωγραφική. Είναι γνωστός για τις ευγενικές γυναικείες μορφές του με επιμήκη μάτια.
Βιοεπιστήμες

thumb|thumbtime=32|275px|Προσομοιώσεις του φθορισμού πρωτεϊνών
Βιοεπιστήμες ή επιστήμες (της) ζωής (αγγλ.: "life sciences") ονομάζονται οι επιστήμες ή οι επιστημονικοί κλάδοι που περιλαμβάνουν την επιστημονική μελέτη ζωντανών οργανισμών (μικροβίων, φυτών, ζώων και ανθρώπων), αλλά και σχετικές διερευνήσεις, όπως η βιοηθική. Η βιολογία παραμένει η κεντρική επίστημη της ομάδας των βιοεπιστημών, ωστόσο οι πρόοδοι στη βιοτεχνολογία και στη μοριακή βιολογία έχουν οδηγήσει σε άνθηση πολλών ειδικότητων και διεπιστημονικών πεδίων.

Μερικές βιοεπιστήμες ασχολούνται με ειδικότερες μορφές ζωής. Π.χ. η ζωολογία είναι η μελέτη των ζώων, ενώ η βοτανική είναι η μελέτη των φυτών. Κάποιες άλλες εστιάζουν σε πλευρές κοινές σε όλες ή τις περισσότερες μορφές ζωής, όπως η ανατομία και η γενετική. Υπάρχουν και περιοχές μελέτης των τεχνολογικών προόδων που αφορούν ζωντανούς οργανισμούς, όπως είναι η βιολογική μηχανική. Μια άλλη σημαντική, αν και ειδικότερη βιοεπιστήμη είναι αυτή που αφορά την κατανόηση του νουη νευροεπιστήμη.

Οι βιοεπιστήμες βοηθούν στη βελτίωση της ποιότητας της ζωής και στην επιμήκυνσή της. Βρίσκουν εφαρμογή στην υγεία, στη γεωργία, στην ιατρική, στη βιομηχανία τροφίμων και στη φαρμακευτική βιομηχανία.

Υπάρχει σημαντική αλληλοεπικάλυψη πολλών εκ των περιοχών μελέτης των βιοεπιστημών.
Μίριαμ Λεόνε

Η Μίριαμ Λεόνε (ιταλικά: Miriam Leone) (γενν. 14 Απριλίου 1985, Κατάνια, Σικελία) είναι ιταλίδα ηθοποιός και μοντέλο.
Αέτιος Αντιοχείας

Ο Αέτιος Αντιοχείας ή ο Αντιοχεύς (πέθανε το 367), ήταν χριστιανός επίσκοπος στην Αντιόχεια και εισηγητής της ριζοσπαστικής αρειανικής ομάδας των Ανόμοιων.

Ο Αέτιος τόνιζε ότι ο Θεός είναι εγγενώς αναίτιος, υποστηρίζοντας πως εάν κάποιος έχει γεννηθεί ή δημιουργηθεί από κάποιον άλλο, τότε δεν μπορεί να είναι κι αυτός Θεός. Οι εχθροί του, τον αποκαλούσαν "άθεο" εξαιτίας της εναντίωσής του στο δόγμα της Τριάδας., ενώ ο Μέγας Βασίλειος τον είχε χαρακτηρίσει "εχθρό της πίστεως".

Ο Αέτιος ήταν κάτοικος της Κοίλης Συρίας. Μαζί με τον Ευνόμιο Κυζίκου, τον οποίο και είχε χειροτονήσει, υπήρξαν ηγέτες των Ανόμοιων, οι οποίοι δίδασκαν πως ένα κτίσμα δεν είναι όμοιο με τον δημιουργό του, και ως εκ τούτου, ο Υιός Ιησούς Χριστός ως δημιούργημα ήταν "ανόμοιος" με τον Πατέρα Θεό.
Ελισάβετ Καρλόττα της Λωρραίνης

Η Ελισάβετ Καρλόττα της Λωρραίνης ("Élisabeth Charlotte Gabrièle": 21 Οκτωβρίου 1700 – 4 Μαΐου 1711 ήταν πριγκίπισσα της Λωρραίνης και η ηγουμένη του αββαείου του Remiremont. Πέθανε από ευλογιά όταν ήταν δέκα ετών.
Μοχάμεντ Ελνένι

Ο Μοχάμεντ Ελνένι ή Μοχάμεντ Ελνενί ("Mohamed Elneny", 11 Ιουλίου 1992) είναι Αιγύπτιος ποδοσφαιριστής που αγωνίζεται ως μέσος στην Μπεσίκτας, ως δανεικός από την Άρσεναλ, και στην Εθνική Αιγύπτου.
Ιωάννης Γεννηματάς

Ο Ιωάννης Γεννηματάς (1910-1981) ήταν Έλληνας αξιωματικός του στρατού που διετέλεσε αρχηγός του Γενικού Επιτελείου Στρατού από τον Απρίλιο του 1964 έως τον Σεπτέμβριο του 1965, σε μία εξαιρετικά κρίσιμη και πυκνή σε γεγονότα περίοδο (αποστολή ελληνικής μεραρχίας στην Κύπρο, ξέσπασμα της υπόθεσης ΑΣΠΙΔΑ).
Πορφύριο Ρουμπιρόζα

Ο Πορφύριο Ρουμπιρόζα (αγγλικά: "Porfirio Rubirosa Arisa") 5 Ιουλίου 1909- 22 Ιανουαρίου 1965) ήταν Δομινικανός Διπλωμάτης, Οδηγός αγώνων αυτοκινήτου, στρατιωτικός και παίχτης του Πόλο. Ο Ρουμπιρόζα υπήρξε ένας από τους πιο διάσημους playboy των δεκαετιών του '50 και του '60.
Λίνο Βεντούρα

Ο Λίνο Βεντούρα (πραγματικό όνομα: Αντζιολίνο Τζουζέπε Πασκουάλε Βεντούρα, Πάρμα 14 Ιουλίου 1919 - Σεν Κλου 22 Οκτωβρίου 1987) ήταν Ιταλός ηθοποιός και έκανε μεγάλη καριέρα στην Γαλλία.
Όγκαστ Έιμς

Η Όγκαστ Έιμς ("August Ames", 23 Αυγούστου 1994 - 5 Δεκεμβρίου 2017) ήταν Καναδή ηθοποιός πορνογραφικών ταινιών και μοντέλο, που εμφανίστηκε σε περίπου 290 ταινίες και είχε υποψηφιότητα για πολλά βραβεία AVN καθ 'όλη τη διάρκεια της καριέρας της.
Τζέισον Ντερούλο

Ο Τζέισον Τζόελ Ντερσολόου (αγγλικά: Jason Joel Dersouleaux, γενν. 21 Σεπτεμβρίου 1989) ευρύτερα γνωστός με το καλλιτεχνικό του ψευδώνυμο Τζέισον Ντερούλο (Jason Derulo) είναι Αμερικανός τραγουδιστής, τραγουδοποιός, στιχουργός και χορευτής. Η μουσική του μπορεί να χαρακτηριστεί ποπ και urban. Εντάσσεται στους καλλιτέχνες που κυριαρχούν στο ραδιόφωνο και είναι πλέον από τους πιο καταξιωμένους και εμπορικούς καλλιτέχνες της εποχής. Πριν το ξεκίνημα της καριέρας του είχε γράψει τραγούδια για καλλιτέχνες όπως ο Pitbull, o Lil Wayne, o Sean Kingston, ο Pleasure P. και ο P. Diddy. Έντεκα από τα κομμάτια του έφτασαν το "Top 10" (την δέκατη θέση) στο "Top 40 charts", από τα οποία τα τέσσερα ήρθαν στην πρώτη θέση.
Σημαία της Βοϊβοντίνας

Υπάρχουν δύο σημαίες για επίσημη χρήση στην Αυτόνομη Επαρχία της Βοϊβοντίνας, η Σημαία της Βοϊβοντίνας και η Παραδοσιακή σημαία της Βοϊβοντίνα. Οι δύο σημαίες έχουν ισοδύναμο καθεστώς στην απόφαση της επαρχιακής συνέλευσης για την εμφάνιση και τη χρήση συμβόλων και παραδοσιακών συμβόλων της ΑΔ της Βοϊβοντίνας που εγκρίθηκε το 2016.

Τόσο η σημαία όσο και η παραδοσιακή σημαία της Βοϊβοντίνα βασίζονται στη σερβική τρίχρωμη σημαία. Αποτελείται από τρεις οριζόντιες δέσμες κόκκινου, μπλε και λευκού, με το μπλε τμήμα να είναι σημαντικά ευρύτερο στη σημαία ενώ στη παραδοσιακή σημαία τα τρία σκέλη να έχουν το ίδιο πλάτος. Το μπλε τμήμα της σημαίας της Βοϊβοντίνας περιέχει τρία κίτρινα αστέρια που αντιπροσωπεύουν τις τρεις γεωγραφικές περιοχές της Βοϊβοντίνα: Μπάτσκα, Βανάτο και Σρεμ. Η σημαία της Βοϊβοντίνας εγκρίθηκε στις 27 Φεβρουαρίου 2004. Η Παραδοσιακή σημαία της Βοϊβοντίνας έχει δύο παραλλαγές, με και χωρίς το παραδοσιακό έμβλημα της Βοϊβοντίνας στη μέση. Και οι δύο παραλλαγές έχουν την ίδια κατάσταση. Η παραδοσιακή σημαία εγκρίθηκε στις 15 Σεπτεμβρίου 2016.
Άνι Λένοξ

Η Άνι Λένοξ ("Annie Lennox", γενν. 25 Δεκεμβρίου 1954) είναι Σκωτσέζα τραγουδίστρια, τραγουδοποιός και ακτιβίστρια.

Ξεκίνησε την καριέρα της τη δεκαετία του '70 με το συγκρότημα The Tourists. Το 1980 ίδρυσε μαζί με τον κιθαρίστα των The Tourists, Ντέιβιντ A. Στιούαρτ, τους Eurythmics. Το 1983 κυκλοφόρησαν το τραγούδι Sweet Dreams (Are Made of This), το οποίο γνώρισε μεγάλη επιτυχία. Στη συνέχεια, η Λένοξ έκανε σόλο καριέρα και επέστρεψε στους Eurythmics από το 1995 μέχρι το 2000.

Έχει κερδίσει πολλά βραβεία, είτε ατομικά, είτε με το συγκρότημα: τέσσερα βραβεία Grammy και οκτώ βραβεία BRIT. Επίσης, το 2004 κέρδισε Χρυσή Σφαίρα και Όσκαρ Καλύτερου Πρωτότυπου Τραγουδιού για το τραγούδι "Into the West" της ταινίας "Ο Άρχοντας των Δαχτυλιδιών: Η Επιστροφή του Βασιλιά". Επιπλέον, ως μέλος των Eurythmics εισήχθη το 2006 στο Rock and Roll Hall of Fame.

Επίσης, η Λένοξ έχει ακτιβιστική δράση, καθώς έχει ασχοληθεί ιδιαιτέρως με το ζήτημα του AIDS.
Τάκης Τσαντήλας

Ο Τάκης Τσαντήλας είναι συγγραφέας και ποιητής της νεότερης γενιάς. Γεννήθηκε, ζει και δραστηριοποιείται στη Λαμία. Διατελεί μέλος του "Ομίλου Φθιωτών Λογοτεχνών και Συγγραφέων".
Γουλιέλμος Άντελιν

Ο Γουλιέλμος Άντελιν ή Γουλιέλμος Έθελινγκ (Αρχ. Αγγλικά : "wiɫiɑm ˈæθeliŋg", Ουίντσεστερ, 5 Αυγούστου 1103 - 25 Νοεμβρίου 1120) τελευταίος γόνος του Οίκου της Νορμανδίας ήταν μοναδικός γιος και διάδοχος του Ερρίκου Α΄ της Αγγλίας και της Ματθίλης της Σκωτίας. Δεν πρόλαβε να γίνει βασιλιάς της Αγγλίας επειδή πέθανε πριν τον πατέρα του, ο θάνατος του προκάλεσε δυναστική κρίση και στην συνέχεια εμφύλιο πόλεμο που έμεινε γνωστός στην Αγγλική ιστορία ως "Αναρχία". Το προσωνύμιο "Αντελίν" ήταν Λατινική μορφή του Άγγλο-Σαξονικού όρου "Έθελινγκ".
Κατερίνα Καραβάτου

Η Κατερίνα Καραβάτου (Θεσσαλονίκη, 30 Δεκεμβρίου 1973) είναι Ελληνίδα παρουσιάστρια.
Αθλητικός Όμιλος Γλυκών Νερών

Ο Αθλητικός Όμιλος Γλυκών Νερών είναι αθλητικός σύλλογος με έδρα τα Γλυκά Νερά στην Αθήνα. Επίσημο έτος ίδρυσης του συλλόγου είναι το 1977, έχει χρώματα το μπλε και το λευκό και έμβλημα τον δισκοβόλο του Μύρωνα. Διατηρεί τμήμα ποδοσφαίρου από την ίδρυσή του και επίσης, διαθέτει τμήμα μπάντμιντον και τζούντο.

Η ποδοσφαιρική ομάδα του συλλόγου έχει παρουσία στην Δ΄ Εθνική κατηγορία. Ανήκει στη δύναμη της Ε.Π.Σ. Ανατολικής Αττικής.
Χακάν Τσαλχάνογλου

Ο Χακάν Τσαλχάνογλου ("Hakan Çalhanoğlu", 8 Φεβρουαρίου 1994) είναι Τούρκος ποδοσφαιριστής που αγωνίζεται ως επιθετικός μέσος στην Ίντερ και στην Εθνική Τουρκίας. Κατέχει, επίσης, και τη γερμανική υπηκοότητα.
Γκρανίτ Τζάκα

Ο Γκρανίτ Τζάκα ("Granit Xhaka", αλβανική προφορά: ɡɾaˈnit ˈdʒaka, 27 Σεπτεμβρίου 1992) είναι Ελβετός επαγγελματίας ποδοσφαιριστής αλβανικής καταγωγής, που αγωνίζεται ως μέσος στην Πρέμιερ Λιγκ για την Άρσεναλ, καθώς και στην Εθνική Ελβετίας.
Λετονοί

Οι Λετονοί (, λιβονικά: lețlizt) είναι Βαλτική εθνότητα και έθνος που κατάγεται από την Λετονία και τις χώρες της Βαλτικής. Είναι γνωστοί και ως Λέτες, αν και αυτός ο όρος γίνεται παρωχημένος. Οι Λετονοί μοιράζονται μια κοινή γλώσσα, πολιτισμό και ιστορία.
Madame Monsieur

Οι Madame Monsieur είναι ένα γαλλικό ποπ συγκρότημα που αποτελείται από τους Έμιλι Σάττ και Ζάν-Κάρλ Λούκας. Εκπροσώπησαν τη Γαλλία στη Eurovision 2018 με το τραγούδι τους, "Mercy".
Munich Re

Το [[λογότυπο]] της Munich Re
Η Munich Re Group ή Munich Reinsurance Company (Γερμανικά: Münchener Rück, Münchener Rückversicherungs-Gesellschaft) είναι αντασφαλιστική εταιρεία με έδρα το Μόναχο της Γερμανίας. Είναι ένας από τους μεγαλύτερους αντασφαλιστές παγκοσμίως. Η ERGO, θυγατρική της Munich Re, είναι ο κύριος ασφαλιστικός κλάδος του Ομίλου. Οι μετοχές της Munich Re είναι εισηγμένες σε όλα τα γερμανικά χρηματιστήρια και στο ηλεκτρονικό σύστημα συναλλαγών της Xetra. Το Munich Re περιλαμβάνεται στον δείκτη DAX του Χρηματιστηρίου της Φρανκφούρτης, του Euro Stoxx 50 και άλλων δεικτών.
Μαξιμιλιανέουμ

μικρογραφία|322x322εσ|Το Μαξιμιλιανέουμ
Το Μαξιμιλιανέουμ ("Maximilianeum") είναι παλατινό κτίριο στο Μόναχο που χτίστηκε ως το σπίτι ενός ταλαντούχου φοιτητικού ιδρύματος και στεγάζει επίσης το βαυαρικό Landtag (κρατικό κοινοβούλιο) από το 1949.

Ο αρχηγός ήταν ο βασιλιάς Μαξιμιλιανός Β΄ της Βαυαρίας, ο οποίος ξεκίνησε το έργο το 1857. Ο κορυφαίος αρχιτέκτονας ήταν ο Friedrich Bürklein. Το κτίριο βρίσκεται στην όχθη του ποταμού Isar, πριν από τη γέφυρα Maximilian και σηματοδοτεί το ανατολικό άκρο της Maximilianstrasse, μιας από τις βασιλικές λεωφόρους του Μονάχου που πλαισιώνεται από νεο-γοτθικά παλάτια που επηρεάζονται από το Αγγλικό Perpendicular στυλ. Λόγω στατικών προβλημάτων, η κατασκευή ολοκληρώθηκε μόλις το 1874 και η πρόσοψη του Maximilianeum, που σχεδιάστηκε αρχικά και σε νεο-γοτθικό ρυθμό, έπρεπε να αλλάξει σε αναγεννησιακό ύφος υπό την επίδραση του Gottfried Semper. Η πρόσοψη ήταν διακοσμημένη με καμάρες, κολώνες, ψηφιδωτά και κόγχες γεμάτες προτομές. Το κτίριο επεκτάθηκε στην πλάτη του για νέα γραφεία του κοινοβουλίου, αρκετά σύγχρονα φτερά προστέθηκαν το 1958, το 1964, το 1992 και πάλι το 2012.
Homogenic

Το Homogenic είναι το τρίτο στούντιο άλμπουμ της Ισλανδής μουσικού Μπιορκ. Κυκλοφόρησε το Σεπτέμβριο του 1997 από την One Little Indian Records, με παραγωγούς την ίδια, αλλά και τους Mark Bell, Guy Sigsworth, Howie B και Markus Dravs. Η μουσική του "Homogenic" ήταν ένα νέο στυλ για την Björk, εστιάζοντας σε παρόμοιους ήχους και συνδιάζοντας ηλεκτρονικά beats και έγχορδα μουσικά όργανα. Τα τραγούδια είναι εμπνευσμένα από την πατρίδα της, την Ισλανδία. Το Homogenic αρχικά προγραμματίστηκε να δημιουργηθεί στο σπίτι της, στο Λονδίνο, αλλά τελικά ηχογραφήθηκε στην Ισπανία.
Ρεουβέν Ριβλίν

Ο Ρεουβέν Ριβλίν (Εβραϊκά: רְאוּבֵן "רוּבִי" רִיבְלִין) (9 Σεπτεμβρίου 1939) είναι Ισραηλινός πολιτικός και δικηγόρος που υπηρετεί ως 10ος και σημερινός Πρόεδρος του Ισραήλ από το 2014. Είναι μέλος του κόμματος Likud. Ο Ριβλίν ήταν Υπουργός Επικοινωνιών από το 2001 έως το 2003 και στη συνέχεια διετέλεσε Πρόεδρος της Knesset από το 2003 έως το 2006 και πάλι από το 2009 έως το 2013. Στις 10 Ιουνίου 2014 εξελέγη Πρόεδρος του Ισραήλ.

Ο Ριβλίν υποστηρίζει ότι ένα Μεγάλο Ισραήλ θα αγκαλιάσει όλους τους ανθρώπους και θα δώσει στους Παλαιστίνιους της Δυτικής Όχθης και της Γάζας την πλήρη ισραηλινή ιθαγένεια. Είναι επίσης ισχυρός υποστηρικτής των δικαιωμάτων των μειονοτήτων, ιδιαίτερα για τους αραβικούς πολίτες του Ισραήλ.
Τζιάν Μαρία Βολοντέ

Ο Τζιάν Μαρία Βολοντέ (ιταλικά: Gian Maria Volonte), (9 Απριλίου 1933, Μιλάνο - 6 Δεκεμβρίου 1994, Φλώρινα) ήταν Ιταλός ηθοποιός του κινηματογράφου. Είναι ίσως ο πιο διάσημος ηθοποιός εκτός Ιταλίας κυρίως για τους ρόλους του στα σπαγκέτι γουέστερν του Σέρτζιο Λεόνε, του «Ραμόν Ρόχος» στην ταινία Για Μια Χούφτα Δολάρια και του «Ελ Ίντίο» στην ταινία Μονομαχία Στο Ελ Πάσο.
Ζαν Γκαμπέν

Ο Ζαν Γκαμπέν (γαλλικά: Jean Gabin) (17 Μαΐου 1904 - 15 Νοεμβρίου 1976) ήταν Γάλλος ηθοποιός του κινηματογράφου. Το πραγματικό του όνομα ήταν "Ζαν Αλέξις Μονκορζέ" και πρωταγωνίστησε σε δεκάδες κλασσικές ταινίες του γαλλικού σινεμά, όπως Ο «Πέπε λε Μόκο» (1937), «Η Μεγάλη Χίμαιρα» (1937) και «Το Λιμάνι των Απόκληρων» (1938). Ο Γκαμπέν αναγορεύθηκε μέλος της Λεγεώνας της Τιμής, σε αναγνώριση της σημαντικής του προσφοράς στον πολιτισμό.
Βουτάδες

Οι Βουτάδες ή η "Βούτεια" (), (ο δήμος: Βουτείας ή Βουτάδων) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα ήταν επίσης γνωστό ιερατικό γένος της αρχαίας Αθήνας, το οποίο είχε έδρα στο δήμο, αλλά και οι ίδιοι οι δημότες του δήμου αυτού.
Βασίλης Μπάρκας

Ο Βασίλης Μπάρκας είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας στην Σέλτικ.
Τζαντομένικο Μέστο

Ο Τζαντομένικο Μέστο (γεννήθηκε 25 Μαΐου 1982) είναι Ιταλός ποδοσφαιριστής. Γνωστός για την ταχύτητα, την εργατικότητα και την ευελιξία του, ο Μέστο συνήθως παίζει ως ακραίος αμυντικός ή ως ένας ακραίος μέσος.
Επικηφισιά

Η Επικηφισιά, ή (λανθασμένα) "Επικηφισία" / "Επικηφησία", ή οι "Επικηφίσιοι", (, ο δήμος: Επικηφισίων ή Επικηφησίων) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας).
Μουμπάρακ Γουακάσο

Ο Μουμπάρακ Γουακάσο ( * γεννηθείς στις 25 Ιουλίου 1990), είναι Γκανέζος επαγγελματίας ποδοσφαιριστής που αγωνίζεται ως πλάγιος μέσος.
Μανουέλ Φράγα Ιριβάρνε

Ο Μανουέλ Φράγα Ιριβάρνε ("Manuel Fraga Iribarne", 23 Νοεμβρίου 1922 - 15 Ιανουαρίου 2012) ήταν Ισπανός συντηρητικός διπλωμάτης, πολιτικός και καθηγητής Δικαίου.
Χανς ΙΙΙ Γιόρντενς

Ο Χανς ΙΙΙ Γιόρντενς (φλαμανδικά: Hans III Jordaens, 1590 – 1643) ήταν Φλαμανδός ζωγράφος του μπαρόκ.
Metal Evolution

Το Metal Evolution σειρά ντοκιμαντέρ του 2011, σε σκηνοθεσία και παραγωγού του ανθρωπολόγου και σκηνοθέτη Σαμ Νταν, όπως και του παραγωγού Σκοτ Μακ Φάιντεν, η οποία αναφέρεται στα ιδιώματα του Heavy metal.

Η ιδέα για την σειρά ξεκίνησε από το ντοκιμαντέρ "", που περιελάμβανε το γενεαλογικό δένδρο του heavy metal, το οποίο βρίσκεται εδώ εμπλουτισμένο.
Ιπποτομάδες

Οι Ιπποτομάδες ή "Ιπποταμάδες" (), (ο δήμος: Ιπποτομαδών ή Ιπποταμαδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα ονομάζονταν και οι δημότες του δήμου αυτού.
Κυβερνείο Ντακάχλια

To Κυβερνείο Ντακάχλια ("αραβικά :محافظة الدقهلية Muhāfazat ad Daqahliyya") είναι διοικητική διαίρεση (Κυβερνείο) της Αιγύπτου με πρωτεύουσα την πόλη Μανσούρα. Έχει πληθυσμό 4.985.187 κατοίκους κι έκταση 1.300 τ.χλμ..
Η Άλλη Ευρώπη με τον Τσίπρα

Ο [[Αλέξης Τσίπρας]] σε ομιλία του κατά το συλλαλητήριο της ΑΕΤ στην [[Μπολόνια]]
Η Άλλη Ευρώπη με τον Τσίπρα (στα ιταλικά "l'Altra Europa con Tsipras"), είναι μια αριστερή πολιτική συμμαχία στην Ιταλία, η οποία έλαβε μέρος στις εκλογές του 2014 για το Ευρωπαϊκό Κοινοβούλιο με την υποστήριξη του Αλέξη Τσίπρα, του υποψήφιου του Κόμματος της Ευρωπαϊκής Αριστεράς για την Προεδρία της Ευρωπαϊκής Επιτροπής.
Χρήστος Αρμάντο Γκέζος

Ο Χρήστος Αρμάντο Γκέζος (γεννημένος το 1988) είναι Έλληνας συγγραφέας και ποιητής. Ο Γκέζος γεννήθηκε από Έλληνες γονείς, στην Χιμάρα της Αλβανίας, και μεγάλωσε στην Σκάλα Λακωνίας, στην Ελλάδα. Για την ποιητική του συλλογή με τίτλο "Ανεκπλήρωτοι Φόβοι", έλαβε το 2014 το Κρατικό Λογοτεχνικό Βραβείο Πρωτοεμφανιζόμενου Συγγραφέα. Έχει, επίσης, δημοσιεύσει ένα μυθιστόρημα, υπό τον τίτλο "Η λάσπη".
Παλάτι της πόλης του Πότσνταμ

Το Παλάτι της πόλης του Πότσνταμ () ήταν ένα ιστορικό κτήριο στην πόλη Πότσνταμ της Γερμανίας. Ήταν η δεύτερη επίσημη κατοικία, η χειμερινή κατοικία των μαργράβων και εκλεκτόρων του Βρανδεμβούργου (αργότερα βασιλιάδων της Πρωσίας και Γερμανών αυτοκρατορων). Το αρχικό κτίριο βρισκόταν στην Πλατεία της Παλιάς Αγοράς ("Alter Markt") του Πότσνταμ, δίπλα στην Εκκλησία του Αγίου Νικολάου ("Nikolaikirche") και το Παλιό Δημαρχείο ("Altes Rathaus").

Μερική ανακατασκευή της ιστορικής πρόσοψης, που συμπεριέλαβε πολλά πρωτότυπα στοιχεία και ένα μοντέρνο εσωτερικό ολοκληρώθηκε στα τέλη του 2013. Το κτίριο από τότε αποτέλεσε έδρα του κοινοβουλίου του ομοσπονδιακού κρατιδίου του Βρανδεμβούργου.
Λακιάδες

Οι Λακιάδες ή η "Λακία" ή η "Λακιάδα" (), (ο δήμος: Λακίας ή Λακιάδας ή Δήμος Λακιαδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Λακιάδες) ονομάζονταν και οι δημότες του δήμου αυτού.
Λίχας ο Λακεδαιμόνιος

Ο Λίχας ο Λακεδαιμόνιος (γιος του Αρκεσίλαου, 5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 90ους ολυμπιακούς αγώνες της αρχαιότητας (420 π.Χ.). Πατέρας του ήταν ο Αρκεσίλαος, ο οποίος είχε επίσης υπάρξει 2 φορές ολυμπιονίκης στο τέθριππο. Ο Λίχας ήταν σημαντική προσωπικότητα της Σπάρτης, και διετέλεσε αντιπρόσωπος και διπλωμάτης της πόλης, πιθανώς και μέλος της γερουσίας. Η Σπάρτη είχε αποκλειστεί από το να συμμετέχει στους ολυμπιακούς αγώνες το 420 π.Χ. λόγω επιπλοκών που παρουσιάστηκαν με την συμμετοχή της. Ο Λίχας παρ' όλα αυτά συμμετείχε και αψήφησε την απαγόρευση, και για τον λόγο αυτό τιμωρήθηκε με ραβδισμό από τους ραβδούχους. Παρότι η Σπάρτη δεν προέβη σε πολεμική ανταπόδοση την εποχή εκείνη, το περιστατικό αύξησε τη φήμη του Λίχα εντός της πόλης, και η Σπάρτη δεν ξέχασε την προσβολή, καθώς θεωρείται ως μια από τις σημαντικές αιτίες για το ξέσπασμα του πολέμου μεταξύ της Σπάρτης και της Ηλείας στα τέλη του 5ου αιώνα.
Νζέγκα

Η Νζέγκα (Αγγλικά "Nzega", Σουαχίλι "Nzega Mjini"), είναι πόλη και επαρχιακή πρωτεύουσα στην Περιοχή Νζέγκα της Περιφέρειας Ταμπόρα, στην κεντρική Τανζανία.
Ιταλική Αριστερά

Η Ιταλική Αριστερά ("Sinistral Italiana", SI) είναι το όνομα ενός αριστερού συνασπισμού, που αρχικά δραστηριοποιήθηκε ως κοινοβουλευτική ομάδα στη βουλή των Αντιπροσώπων (πλήρες όνομα: Ιταλική Αριστερά – Αριστερή Οικολογική Ελευθερία). Ο συνασπισμός ιδρύθηκε από την Αριστερή Οικολογική Ελευθερία, από αντιφρονούντες από το Δημοκρατικό Κόμμα (βλέπε Μέλλον στην Αριστερά) και στελέχη από το Κίνημα Πέντε Αστέρων.

Σύμφωνα με τους υποστηρικτές του, Νίκολα Φρατοιάννι, Στεφάνο Φασσίνα, Αλφρέντο ντ'Αττόρρε και Σέρτζιο Κοφφεράτι, η SI θα λάβει μέρος στις τοπικές εκλογές του 2016 και θα μετατραπεί σε ένα ενιαίο κόμμα μέχρι το τέλος του 2016.

Αξιοσημείωτα μέλη του SI είναι οι Λάουρα Μπολντρίνι (Πρόεδρος της βουλής), Μάρκο Ντόρια (δήμαρχος της Γένοβας), Λεολούκα Ορλάντο (δήμαρχος του Παλέρμο), Τζιουλιάνο Πισαπία (πρώην δήμαρχος του Μιλάνου) και Μασσίμο Ζεντά (δήμαρχος του Κάλιαρι).
Κυβερνείο Μπεχέιρα

To Κυβερνείο Μπεχέιρα (μτφ : Κυβερνείο της λίμνης) ("αραβικά :محافظة البحيرة‎ Moḥafzet el Beḥēra ") είναι διοικητική διαίρεση (Κυβερνείο) της Αιγύπτου. Έχει πληθυσμό 4.737.129 κατοίκους κι έκταση 10.130 τ.χλμ.. Βρίσκεται στο Δέλτα του Νείλου με πρωτεύουσα την Νταμανχούρ.
Περιοχή Ρουφίτζι

Η Περιοχή Ρουφίτζι (Αγγλικά "Rufiji District", Σουαχίλι "Wilaya ya Rufiji"), είναι μία από τις 6 περιοχές στην Περιφέρεια Πουάνι "(Pwani Region)" της Τανζανίας. Συνορεύει στα Βόρεια με τις Περιοχές Κισαράουε "(Kisarawe District)" και Μκουράνγκα "(Mkuranga District)", Ανατολικά από τον Ινδικό Ωκεανό, Νότια από την Περιφέρεια Λίντι "(Lindi Region)" και Δυτικά από την Περιφέρεια Μορογκόρο "(Morogoro Region)".

Η ονομασία της επαρχίας προέρχεται από τον Ποταμό Ρουφίτζι "(Rufiji River)" ο οποίος την διασχίζει.

Κατά την Εθνική Απογραφή της Τανζανίας του 2002, ο πληθυσμός στην Επαρχία Ρουφίτζι ήταν 203.102 άτομα.
Ορνέλλα Μούτι

Η Ορνέλλα Μούτι (ιταλικά: Ornella Muti), (γεννηθείσα στις 9 Μαρτίου 1955) είναι Ιταλίδα ηθοποιός. Κατά την διάρκεια της μακρόχρονιας καριέρας της στον κινηματογράφο αλλά και στην τηλεόραση έχει κερδίσει πολλά βραβεία όπως: μια Χρυσή Πλάκα των Νταβίντ Ντι Ντονατέλο το 1976, δύο Grolle d'oro (Α' Γυναικείου Ρόλου το 1979, και Επιτεύγματος καριέρας το 1998, 3 Ιταλικές Χρυσές Σφαίρες (Α' Γυναικείου Ρόλου το 1982 και 1988 και Επιτεύγματος καριέρας του 2007, ένα βραβείο Pasinetti στο Φεστιβάλ Κινηματογράφου της Βενετίας το 1988 και δύο Νάστρο ντ' Αρτζέντο Α' Γυναικείου Ρόλου το 1988 και 1989
Έλαβε επίσης τρεις υποψηφιότητες Α' Γυναικείου Ρόλου στα Νταβίντ ντι Ντονατέλλο του 1982, 1988, 1989 και μία υποψηφιότητα Α' Γυναικείου Ρόλου στα Ευρωπαϊκα Κινηματογραφικά Βραβεία του 1988.

Η Μούτι έχει συνεργαστεί με πλήθος γνωστών Ιταλών σκηνοθετών όπως οι Νταμιάνο Νταμιάνι, Ουμπέρτο Λέντζι, Μάριο Μονιτσέλι, Φραντσέσκο Ρόσι, Ντίνο Ρίζι, Κάρλο Βερντόνε, 
Έτορε Σκόλα, Τζουσέπε Μπερτολούτσι και Άζια Αρτζέντο, αλλά και με ηθοποιούς διεθνούς εμβέλειας όπως οι Αλέν Ντελόν, Ζεράρ Ντεπαρντιέ, Ούγκο Τονιάτσι, Μπεν Γκαζάρα, Σιλβέστερ Σταλόνε κτλ.

Το 1994 είχε ψηφιστεί ως η ωραιότερη γυναίκα στον κόσμο από μια παγκόσμια ψηφοφορία των αναγνωστών του περιοδικού "Class". Εκτός απο την ενασχόληση της με τον κινηματογράφο η Ορνέλλα Μούτι το 2008 δημιούργησε δική της σειρά κοσμημάτων και άνοιξε καταστήματα σε Παρίσι, Μιλάνο, Ρώμη, Ρίγα και Μόσχα. Το Σεπτέμβριο του 2016 επισκεπτόμενη τη νήσο Σαχαλίνη ανακοίνωσε ότι διαθέτει πια και την Ρωσική υπηκοότητα.
Περιθοίδες

Οι Περιθοίδες (), (ο δήμος: Περιθοιδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Περιθοίδες) ονομάζονταν και οι δημότες του δήμου αυτού.
Backlash (2007)

Το Backlash (2007) ήταν ένα σόου επαγγελματικής πάλης επί πληρωμή που διοργανώθηκε από το World Wrestling Entertainment (WWE), το οποίο έγινε στις 29 Απριλίου, 2007 στο Philips Arena την Ατλάντα, Τζόρτζια. Μετά την WrestleMania, όλα τα σόου επί πληρωμή χρησιμοποίησαν παλαιστές και από τα τρία τηλεοπτικά σόου του WWE. Ήταν το ένατο ετήσιο σόου με το όνομα Backlash και είχε ταλέντα από το Raw, το SmackDown! και το ECW.

Το κύριο ματς για το σόου Raw ήταν ένας Fatal Four-Way αγώνας για το Πρωτάθλημα WWE μεταξύ του πρωταθλητή Τζον Σίνα, του Ράντυ Όρτον, του Σον Μάικλς και του Ετζ. Ο Σίνα νίκησε τον αγώνα και διατήρησε το πρωτάθλημά του έπειτα από το pin στον Όρτον. Ο κύριος αγώνας του σόου SmackDown! ήταν ένας Last Man Standing αγώνας μεταξύ του πρωταθλητή Μπατίστα και του Αντερτέικερ για το Παγκόσμιο Πρωτάθλημα Βαρέων Βαρών του WWE. Ο αγώνας έληξε ισόπαλος αφού κανένας από τους δύο παλαιστές δεν μπόρεσε να σταθεί στα πόδια του πριν ο διαιτητής μετρήσει μέχρι το δέκα. Το βασικό ματς του σόου ECW ήταν αυτό του Μπόμπι Λάσλεϊ εναντίον της ομάδας ΜακΜάν (Ουμάγκα, Βινς και Σέιν ΜακΜάν) σε έναν αγώνα handicap για το Παγκόσμιο Πρωτάθλημα ECW. Ο Βινς νίκησε τον τίτλο και τον αγώνα για την ομάδα του έπειτα από το pin στον Λάσλεϊ.
Νίκος Αναστασόπουλος

Ο Νίκος Αναστασόπουλος είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Πανσερραϊκό.
Πολ Ουρτάδο

Ο Πολ Ουρτάδο (γεννημένος στις 17 Σεπτεμβρίου του 1987, στο Καράκας), είναι επαγγελματίας ποδοσφαιριστής από τη Βενεζουέλα, ο οποίος αγωνίζεται ως μέσος.
Rollin' Stone

Το Rollin' Stone είναι τραγούδι του blues καλλιτέχνη Muddy Waters, το οποίο κυκλοφόρησε το 1950 μέσω της Chess Records.
Ματίας Ντεγκρά

Ο Ματίας Ντεγκρά (γεννήθηκε στις 18 ιουνίου 1983) είναι ένας Αργεντινός ποδοσφαιριστής που αγωνιζόταν ως τερματοφύλακας για την ΑΕ Λάρισας στην ελληνική Super League για ενα και μοναδικο αγώνα.
Μανώλης Ροβίθης

Ο Μανώλης Ροβίθης (γενν. 16 Σεπτεμβρίου 1992 στο Ηράκλειο, Κρήτης) είναι Έλληνας ποδοσφαιριστής, ο οποίος αγωνίζεται ως πλάγιος μέσος για τον Εργοτέλη.
Νόε Ακόστα

Ο Νόε Ακόστα Ριβέρα (ισπανικά: "Noé Acosta Rivera", γένν. 10 Δεκεμβρίου 1983) είναι Ισπανός επαγγελματίας ποδοσφαιριστής που αγωνίζεται ως μέσος για την ΑΕΛ.
Μαρία Ευφροσύνη Σπαρτάλη

Η Μαρία Ευφροσύνη Σπαρτάλη (αγγλικά: "Marie Euphrosyne Spartali", 10 Μαρτίου 1844 – 6 Μαρτίου 1927) και αργότερα Μαρία Ευφροσύνη Στίλμαν ("Stillman") ήταν Βρετανίδα προραφαηλίτρια ζωγράφος ελληνικής καταγωγής, και η σημαντικότερη γυναίκα εκπρόσωπος του καλλιτεχνικού αυτού κινήματος. Η σταδιοδρομία της διήρκεσε 60 έτη, παρήγαγε πάνω από 100 έργα, και συμμετείχε τακτικά σε εκθέσεις ζωγραφικής στο Ηνωμένο Βασίλειο και τις Ηνωμένες Πολιτείες της Αμερικής.
Αγλαΐα Κορωνιού

Η Αγλαΐα Κορωνιού (αγγλικά: "Aglaia Coronio," γεννήθηκε ως "Αγλαΐα Ιωνίδη," 1834 – 1906) ήταν ελληνικής καταγωγής Βρετανίδα σχεδιάστρια ενδυμάτων, βιβλιοδέτρια, συλλέκτρια έργων τέχνης και προστάτρια των τεχνών.
Chinese Democracy

Το Chinese Democracy είναι το έκτο στούντιο άλμπουμ του αμερικανικού hard rock συγκροτήματος Guns N' Roses. Κυκλοφόρησε το 2008 από την Geffen Records. Είναι το πρώτο άλμπουμ του συγκροτήματος με αυθεντικό υλικό για πάνω από 15 χρόνια, από τα "Use Your Illusion I" και "II". Είναι το πρώτο άλμπουμ του συγκροτήματος με αποκλειστικά αυθεντικό υλικό. Παρά την μακροχρόνια προετοιμασία, την παραγωγή 13.000.000$ -γεγονός που το καθιστά το ακριβότερο rock άλμπουμ όλων των εποχών- και την επιτυχία του στα τσαρτ, το "Chinese Democracy" απογοήτευσε αρκετούς θαυμαστές.
Μπάζιλ Ιωνίδης

Ο Μπάζιλ Ιωνίδης (αγγλικά: "Basil Ionides, Βασίλειος Ιωνίδης," 1884 – 1950) ήταν Βρετανός αρχιτέκτονας και συλλέκτης έργων τέχνης ελληνικής καταγωγής. Είναι γνωστός για τα βιβλία διακόσμησης που έγραψε καθώς και για τις εργασίες εσωτερικής διακόσμησης που διεξήγαγε το 1929 στο θέατρο Σαβόυ του Λονδίνου.
Age of Empires II

Το Age of Empires II: The Age of Kings είναι βιντεοπαιχνίδι στρατηγικής πραγματικού χρόνου που αναπτύχθηκε από την Ensemble Studios και εκδόθηκε από τη Microsoft. Κυκλοφόρησε το 1999 για Microsoft Windows και Macintosh. Ένα πακέτο επέκτασης κυκλοφόρησε το επόμενο έτος με τίτλο "The Conquerors" . Το 2001 κυκλοφόρησε έκδοση του παιχνιδιού για την πλατφόρμα PlayStation 2 από την Konami. Επίσης το 2006 κυκλοφόρησε μια έκδοση του παιχνιδιού για το Nintendo DS με τίτλο "Age of Empires: The Age of Kings" από την Backbone Entertainment. Η κυκλοφορία του παιχνιδιού στο Dreamcast ακυρώθηκε από την Konami.

Η πλοκή του παιχνιδιού τοποθετείται χρονικά στον Μεσαίωνα και περιέχει 13 πολιτισμούς. Οι παίκτες έχουν ως σκοπό να συγκεντρώσουν πόρους τους οποίους χρησιμοποιούν για να οικοδομήσουν πόλεις, να δημιουργήσουν στρατό και να νικήσουν τον εχθρό τους. Υπάρχουν πέντε εκστρατείες με ιστορική βάση, οι οποίες οριοθετούν τον παίκτη σε συνθήκες παρόμοιες με αυτές της πραγματικής ιστορίας. Εκτός από τις εκστρατείες, υπάρχουν τρεις ακόμη λειτουργίες παιχνιδιού για ένα παίκτη και υποστηρίζεται παιχνίδι πολλαπλών ατόμων. Παρά τη χρήση της ίδιας μηχανής γραφικών και του ίδιου κώδικα με το προηγούμενο παιχνίδι της σειράς, η ανάπτυξη του "Age of Empires II" κράτησε έναν παραπάνω χρόνο από ό,τι είχε αρχικά σχεδιάσει η Ensemble. Για να ισοσταθμίσει τα έξοδα, η εταιρία κυκλοφόρησε το πακέτο επέκτασης "Rise of Rome" το 1998. 

Η υποδοχή του "Age of Empires II: The Age of Kings" ήταν ιδιαίτερα θετική. Οι κριτικοί επαίνεσαν τις πολλαπλές νέες προσθήκες στο παιχνίδι μαζί με διορθώσεις πολλών παλαιών προβλημάτων και την ευκολία χρήσης του. Το παιχνίδι είχε και εμπορική επιτυχία, πουλώντας δύο εκατομμύρια αντίτυπα τους τέσσερις πρώτους μήνες κυκλοφορίας του. Επίσης κατέληξε πρώτο σε πωλήσεις στις ΗΠΑ, Ιαπωνία, Ηνωμένο Βασίλειο, Γερμανία, Γαλλία, Αυστραλία και Νότια Κορέα. Πλέον θεωρείται ένα από τα καλύτερα στην κατηγορία του και άσκησε επιρροή σε πολλά παιχνίδια στρατηγικής μετά από αυτό. 

Στις 10 Απριλίου του 2013, κυκλοφόρησε στην πλατφόρμα Steam μια ανανεωμένη έκδοση του παιχνιδιού με τίτλο "Age of Empires II HD" που περιελάμβανε το βασικό παιχνίδι "Age of Empires II: The Age of Kings" και το πακέτο επέκτασής του "The Conquerors". Οι νέες προσθήκες που έγιναν στο παιχνίδι ήταν κυρίως τεχνικού χαρακτήρα, όπως η αύξηση των υποστηριζόμενων αναλύσεων ή η δυνατότητα να τρέξει σε νεότερα λειτουργικά συστήματα. Έγιναν και κάποιες προσθήκες στον τομέα της τεχνητής νοημοσύνης του παιχνιδιού. Στις 16 Αυγούστου 2013 η Microsoft ανακοίνωσε την ανάπτυξη ενός νέου πακέτου επέκτασης για το παιχνίδι ύστερα από 13 χρόνια. Στις 7 Νοεμβρίου 2013, το πακέτο επέκτασης κυκλοφόρησε στην ίδια πλατφόρμα με την ονομασία "The Forgotten" . Στις 5 Νοεμβρίου 2015 κυκλοφόρησε ένα νέο πακέτο επέκτασης για το παιχνίδι με τίτλο "The African Kingdoms" που εστιάζει σε Αφρικανικούς πολιτισμούς.
Κωνσταντίνος Αλέξανδρος Ιωνίδης

Πίνακας της [[Οικογένεια Ιωνίδη|οικογένειας Ιωνίδη]]. Ο [[Αλέξανδρος Κωνσταντίνος Ιωνίδης|Αλέξανδρος Ιωνίδης]] με τη σύζυγο και τέκνα του, [[Τζωρτζ Φρέντερικ Ουώτς]], 1841. Ο Κωνσταντίνος είναι το πρώτο παιδί από αριστερά, με τα χέρια γύρω από τον λαιμό της μητέρας του. Η αδελφή του [[Αγλαΐα Κορωνιού|Αγλαΐα]], είναι η 4η από αριστερά.
Ο Κωνσταντίνος Αλέξανδρος Ιωνίδης (αγγλικά: "Constantine Alexander Ionides" 1833 – 1900) ήταν ελληνικής καταγωγής Βρετανός συλλέκτης έργων τέχνης και πάτρονας των τεχνών. Γεννήθηκε στο Μάντσεστερ στις 14 Μαΐου του 1833 και πατέρας του ήταν ο Αλέξανδρος Κωνσταντίνος Ιωνίδης ο οποίος είχε έρθει στο Μάντσεστερ από την Κωνσταντινούπολη το 1827. Τα αδέλφια του ήταν η Αγλαΐα, ο Αλέξανδρος, ο Λουκάς και η Χαρίκλεια. 

Υπήρξε μέλος της οργανωτικής επιτροπής για την κατασκευή του ορθόδοξου καθεδρικού ναού της Αγίας Σοφίας στο Λονδίνο. Με τον θάνατο του, άφησε σημαντικό κληροδότημα από την προσωπική του συλλογή έργων τέχνης στο Μουσείο Βικτωρίας και Αλβέρτου, αποτελούμενο από 82 ελαιογραφίες. Πέθανε στο Μπράιτον το 1900.
Πορτρέτο του Πακούιου Πρόκουλου

δεξιά|220x220εσ
Το Πορτρέτο του Πακούιου Πρόκουλου είναι νωπογραφία που βρέθηκε στην "casa di Pansa" της Πομπηίας και φυλάσσεται σήμερα στο Εθνικό Αρχαιολογικό Μουσείο στη Νάπολη.

Εικονίζει ένα ζευγάρι της μέσης αστικής τάξης της Πομπηίας, και είναι σχεδόν βέβαιο ότι πρόκειται για έναν άνδρα με τη σύζυγό του. Αναφέρονται συνήθως ως "ο Πακούιος Πρόκουλος και η σύζυγός του" εξ αιτίας μιας επιγραφής που βρέθηκε έξω από το σπίτι στο οποίο υπήρχε ο πίνακας, μολονότι μια άλλη επιγραφή γραμμένη σε τοίχο στο εσωτερικό του σπιτιού που αποκαλύφθηκε αργότερα, μας πληροφορεί ότι ο εικονιζόμενος άνδρας έφερε το όνομα Τερέντιος Νέων και ήταν αρτοποιός. Η εξωτερική επιγραφή διαπιστώθηκε ότι ήταν εκλογική διαφήμιση του Πακούιου Πρόκουλου, που είχε εκλεγεί δημοτικός άρχοντας λίγο πριν την έκρηξη του Βεζουβίου.)

Ο άνδρας της τοιχογραφίας είναι ντυμένος με χλαμύδα, το χαρακτηριστικό γνώρισμα των Ρωμαίων πολιτών. Κρατά στο χέρι του πάπυρο σε κύλινδρο, που υποδηλώνει διοικητική ή/και πολιτιστική ενασχόληση, ενώ η γυναίκα του κρατά μολύβι και πινάκιο, υπογραμμίζοντας έτσι το γεγονός ότι ήταν μορφωμένη.  Υποστηρίχθηκε η άποψη, βασισμένη στα φυσιογνωμικά χαρακτηριστικά του ζεύγους, ότι ήταν Σαμνίτες, πράγμα που ενδεχομένως εξηγεί την επιθυμία τους να επιδείξουν την θέση στην οποία ανήλθαν στην ρωμαϊκή κοινωνία.
Κωνσταντίνος Ιωάννης Φίλιππος Ιωνίδης

Ο Κωνσταντίνος Ιωάννης Φίλιππος Ιωνίδης (αγγλικά: "Constantine John Philip "Bobby" Ionides", 1901-1968) ήταν Βρετανός ερπετολόγος ελληνικής καταγωγής. Ήταν μέλος της οικογένειας Ιωνίδη, εύπορων Ελλήνων της Αγγλίας με καταγωγή από την Κωνσταντινούπολη, και μέσω της μητέρας του ήταν ανιψιός του ποιητή Κωνσταντίνου Καβάφη καθώς και είχε δεσμούς με την οικογένεια Ράλλη. 

Γεννήθηκε στο Μπράιτον το 1901 και είχε από μικρός προβλήματα πειθαρχίας. Ωστόσο αργότερα έγινε ιδιαίτερα διάσημος για τον εκκεντρικό του χαρακτήρα καθώς και με την έντονη ενασχόληση του με τη μελέτη των ερπετών, και ιδιαίτερα στη νοτιοανατολική Αφρική όπου αργότερα μετακόμισε μόνιμα, απέκτησε θρυλικές διαστάσεις. Ενδεικτικά, έχασε την ακοή του αφότου παρασύρθηκε από προελαύνοντα ελέφαντα κατά την περίοδο όπου ασχολούνταν με την λαθροθηρία και εμπόριο ελεφαντοστού, ανέπτυξε ανοσία στο δηλητήριο των φιδιών μετά από πολλαπλά δαγκώματα που είχε δεχθεί στη διάρκεια της σταδιοδρομίας του ως ερπετολόγος, καθώς και μαστίγωσε τους κατοίκους ενός ολόκληρου χωριού επειδή δεν ακολούθησαν τις οδηγίες του.Από το 1933 εργάζονταν για την κυβέρνηση της Ταγκανίκα ως φύλακας των πάρκων της χώρας, ενώ το 1965 εξέδωσε τα απομνημονεύματα του στο βιβλίο με τίτλο "A hunter's story" ("ιστορία ενός κυνηγού").

Πέθανε το 1968 σε νοσοκομείο του Ναϊρόμπι ύστερα από ακρωτηριασμό των ποδιών του λόγω θρόμβωσης, και πριν καταλήξει δήλωσε πως επιθυμούσε να παραδοθεί το σώμα τους στις ύαινες.
Μυλχάουζεν

Το Μυλχάουζεν (γερμ. Mühlhausen) είναι γερμανική πόλη που ανήκει στο ομοσπονδιακό κρατίδιο της Θουριγγίας. Ο πληθυσμός της φτάνει τους 34.500 κατοίκους. Υπήρξε σημαντική πόλη της κεντρικής Γερμανίας κατά τον ύστερο Μεσαίωνα. Στα μέσα του 13ου αιώνα απέκτησε δικαιώματα ελεύθερης αυτοκρατορικής πόλης ("Freie Reichstadt") και έγινε η δεύτερη ισχυρότερη πόλη της Θουριγγίας μετά την Ερφούρτη. Διαθέτει πολλές αξιόλογες εκκλησίες γοτθικής αρχιτεκτονικής, με κυριότερες την εκκλησία του Αγίου Βλασίου (όπου ανέλαβε οργανίστας το 1707 ο Γιόχαν Σεμπάστιαν Μπαχ) και την εκκλησία της Παρθένου Μαρίας (σήμερα λειτουργεί ως μουσείο).
Άρνστατ

Το Άρνστατ (γερμανικά: "Arnstadt") είναι γερμανική πόλη που ανήκει στο ομοσπονδιακό κρατίδιο της Θουριγγίας, περίπου 20 χιλιόμετρα νότια της Ερφούρτης, πρωτεύουσας του κρατιδίου. Βρίσκεται κατά μήκος του ποταμού Γκέρα και αποκαλείται «πύλη προς τον Θουριγγικό Δρυμό» („Das Tor zum Thüringer Wald“) λόγω της θέσης του επί του βόρειου τμήματος του δρυμού. Ο πληθυσμός του φτάνει περίπου τους 25.000 κατοίκους. Συγκαταλέγεται στις παλαιότερες πόλεις της Θουριγγίας και εν γένει της κεντρικής και ανατολικής Γερμανίας, με την πρώτη γραπτή αναφορά στην πόλη (ως "Arnestati", ελλ. Αρνεστάτι) να χρονολογείται το 704.
Κυβερνείο Δυτικής Ερήμου

To Κυβερνείο Δυτικής Ερήμου ("αραβικά :محافظة الصحراء الغربية ") ήταν διοικητική διαίρεση (Κυβερνείο) της Αιγύπτου από το 1917 έως το 1960. Βρισκόταν στα βόρεια της Αιγύπτου με πρωτεύουσα την πόλη Μάρσα Ματρούχ.

Το κυβερνείο στην απογραφή του 1937 είχε 52.544 κατοίκους και σε αυτή του 1947 είχε 68.161 κατοίκους. Καταργήθηκε το 1960 με την διοικητική μεταρρύθμιση του Γκαμάλ Αμπντέλ Νάσερ και τα εδάφη του περιήλθαν στα κυβερνεία : Ματρούχ, Αλεξάνδρειας, Γκίζας και Νέας Κοιλάδας.
Μιχαήλ Ρομ

Ο Μιχαήλ Ρομ (Ρωσ. Михаи́л Ильи́ч Ромм, 11 Ιανουαρίου 1901 – 1 Νοεμβρίου 1971) ήταν Σοβιετικός σκηνοθέτης και σεναριογράφος. Εργάστηκε αρχικά ως σεναριογράφος και βοηθός σκηνοθέτη και το 1934 γύρισε την πρώτη του ταινία, τη «Φραντζολίτσα», μια διασκευή νουβέλας του Γκυ ντε Μωπασσάν, που αν και η τελευταία βουβή ταινία του ομιλούντος ήδη σοβιετικού κινηματογράφου, τον καθιέρωσε αμέσως ως σκηνοθέτη, χάρη στην εύστροφη χρησιμοποίηση του σατυρικού γκροτέσκου και την ανάγλυφα πλαστική απόδοση των ρόλων. Ο Ρομ έγινε ευρύτερα γνωστός με την ταινία «Ο Λένιν τον Οκτώβρη».

Στη μεταπολιτευτική περίοδο, ο Ρομ δημιούργησε μια σειρά από αντιφασιστικές ταινίες και την ιστορική ταινία Ναύαρχος Ουσακώφ. Ύστερα από μια παύση αρκετών χρόνων, αναθεωρώντας την αισθητική των προηγούμενων ταινιών του, εμφανίστηκε ανανεωμένος ιδιαίτερα στον «Ο αληθινός φασισμός». Από το 1949 έως το θάνατό του δίδασκε –με διαλλείματα- στο Πανενωσιακό Κρατικό Ινστιτούτο Κινηματογράφου. Πολλές ταινίες του Ρομ έχουν βραβευτεί σε διεθνή κινηματογραφικά φεστιβάλ, ενώ ο ίδιος τιμήθηκε με τον τίτλο του «λαϊκού καλλιτέχνη» της ΕΣΣΔ (1941, 1946, 1948, 1949, 1951), με δύο παράσημα Λένιν καθώς και με άλλες διακρίσεις.